વડોદરાઃ કિશોરો અને યુવકો જ મોબાઇલ ફોનના આદી હોય છે એવું નથી, મહિલાઓ પણ હવે વધુ સમય મોબાઇલ ફોન પર પસાર કરતી હોવાનું અને તેને લઇને પરિવાર પર આડઅસર થતી હોવાના કિસ્સા બની રહ્યા છે. શહેરના 12 વર્ષીય કિશોરે ભણવાનું બંધ કરી દીધુ હતું કેમ કે માતા તેના પુરુષ મિત્ર સાથે મોબાઇલ ફોન પર સતત વ્યસ્ત રહેતી હોવાથી તેને ગુસ્સો આવતો હતો. આખરે અભયમની ટીમે માતા અને પુત્રનુ કાઉન્સેલિંગ કર્યું અને પુત્રને પુરતો સમય આપી તેની કાળજી લેવા સમજ પાડી હતી.